Mine Tugay

Mine Tugay (1978-yil 28-iyul) – turk aktrisasi. U Istanbul universiteti Davlat konservatoriyasini tamomlagan va shundan soʻng, sahnada turli rollar bilan paydo boʻla boshlagan.

Hayoti va faoliyati 
Tugay Konyada tugʻilgan. Uning oilasi otasining kasbi taqozosi bilan shu yerga koʻchib kelishgan. U Yeni Levent oʻrta maktabida oʻqigan. Uning birinchi aktyorlik tajribasi 1997-yilda Masal Gerçek teatrida sahnalashtirilgan Büyük Kulaklı Küçük Ayı spektaklida boʻlgan. Shu bilan birga, Müjdat Gezen Sanʼat markazida aktyorlik darslarini oʻrgana boshlagan. U Oʻzge Oʻzberk va Ozgü Namal kabi aktrisalar bilan sinfdosh boʻlgan. Ularning sinfida 15 nafar oʻquvchi boʻlib, Tugay „intizom yetishmasligi“ tufayli quvib yuborilgan 13 nafar oʻquvchining biri boʻlgan. Aktrisa 1998-yilda Istanbul universiteti Davlat konservatoriyasiga oʻqishga kirdi. Konservatoriyani bitirgach, u Semaver kompaniyasida sahnaga chiqishni boshladi .

2003-yilda Işıl Kasapoğlu yordami bilan Twelfth Night va Kuşlar Meclisi dramalarida ishtirok etdi. Shu yili u Gülbeyaz teleserialida qoʻshimcha rol ijro etdi. 2004-yilda aktrisa Adı Aşk Olsun filmida rol ijro etish bilan televideniyedagi faoliyatini davom ettirdi. Gönül Yarası filmi esa uning birinchi kino tajribasi boʻldi. Shu yili u yana Işıl Kasapoğlu va Bülent Emin Yaroning yordami bilan Mem va Zin filmini ekranlashtirishda ishtirok etdi.

Aktrisa 2005-yilda Aşk Her Yaşta teleserialida rol ijro etgan. Bahçeşehir universitetida oʻzining ilgʻor ijro sohasida magistrlik darajasini tugatayotganda, u Aliye serialida ishtirok etgan. 2006-yilda magistrlik diplomini olgan va Çok Uzak dramasida rol oʻynagan. Tugay Show TV telekanalida efirga uzatilgan Gülpare va Star TV telekanalida efirga uzatilgan Benden Baba Olmaz teleseriallarida bosh rollarni ijro etish bilan televideniyeda karyerasini davom ettirdi. U 2009-yilda TRT 1  telekanalida efirga uzatilgan Aynadaki Düşman serialida Haluk Piyes bilan birga rol ijro etgan. 2011-yilda u Behzat Ç.Bir Anqara Polisiyesi filmida bosh komandir Suna rolini gavdalantirgan.

Tugay Kanal D telekanalida da efirga uzatilgan Öyle Bir Geçer Zaman ki serialining uchinchi mavsumida Bahar rolini gavdalantirgan. Engin Hepileri bilan birgalikda aktrisa 2013-yilgi Antalya Television Awards mukofotiga sazovor boʻlgan. Uning faoliyatidagi yana bir yutuq Star TV telekanalida namoyish etilgan Medcezir mashhur oʻsmirlar dramasida oʻynagan roli bilan yuz berdi. Uning obrazi birinchi mavsumda oʻldirilganidan soʻng, u Twitterda bu yozuvchining uning obrazini hikoyadan olib tashlash qarori ekanligini eʼlon qildi. 2014 yilda u  ATV telekanalida efirga uzatilgan Kalp Hırsızı serialida Kenan Ece bilan asosiy rolni ijro etdi, biroq serial mashhur boʻlmadi va bir necha epizoddan keyin yakunlandi. Aktrisa Çilek Kokusu filmida ikkinchi darjali rol va Paramparça filmida bosh rol ijro etgandan soʻng, Tugay 2019 va 2020-yillar oʻrtasida Zalim İstanbul serialida Şeniz Karaçay obrazini gavdalantirdi.

Mine Tugay teatr, kino va televideniyeda faoliyat olib borishdan tashqari, reklamalar bilan ham ishlaydi.

Filmografiya

Teleseriallar

Film

Qisqa metrajli film

Teatr

Manbalar

Havolalar 

 
Yashayotgan insonlar
1978-yilda tugʻilganlar